אבנר חזקיהו

אבנר חזקיהו (בכינויו: חזקי הגדול, 22 בנובמבר 1926 – 28 באפריל 1994) היה שחקן תיאטרון וקולנוע וזמר ישראלי, אחד משחקניו הבולטים והגדולים של תיאטרון "הקאמרי". חזקיהו נולד למרים ולשלמה, רב הקהילה היהודית[דרוש מקור], בקאזאנלק שבבולגריה. למד בסופיה באקדמיה לדרמה, ועלה לישראל בשנת 1949. בארץ שירת בלהקה צבאית וסיים את הסטודיו הדרמטי של תיאטרון הבימה בהדרכתו של צבי פרידלנד. בשנת 1953 התקבל להבימה וצורף לקולקטיב ב-1960. בשנים 57–1956 עבר השתלמות מקצועית בפריז אצל הבמאי ז'אן מארי סרו, שלאחריה חזר להבימה. ב-1961 הופיע יחד עם יוסי בנאי ויונה עטרי במופע "יוסי-חזקי-יונה", שהציג מערכונים משולבים בשירים שהלחין סשה ארגוב. ב-1962 שיחק בסרט "חבורה שכזאת" בבימויו של זאב חבצלת. בשנת 1962 עזב את הבימה. שנה מאוחר יותר הקים יחד עם יוסי בנאי ונסים אלוני את "תיאטרון העונות", במסגרתו הועלו מספר מהצגותיו של אלוני. בשנת 1968, כשנתיים לאחר סגירת תיאטרון העונות, הצטרף לתיאטרון הקאמרי, בו שיחק עד יומו האחרון. בנוסף שיחק חזקיהו גם בתיאטרון האהל ובתיאטרון חיפה. חזקיהו נפטר בגיל 67 ונקבר בבית העלמין קריית שאול בתל אביב. הוא הותיר אחריו את אשתו, יעל הלר חזקיהו, פסיכולוגית קלינית ואמנית, ואת בנו רמי חזקיהו, גם הוא שחקן תיאטרון. בין תפקידיו הבולטים: דוד המלך ב"כתר בראש", שיילוק ב"הסוחר מוונציה", הדוד וניה ב"הדוד וניה", הבעל ב"צייד יצא לצוד בצד", בר מזל ב"היער", סלדון ב"קולי קולות קלים", אצדק ב"מעגל הגיר הקווקזי", סינג'ן ב"הצלצול האחרון", הדוכס ב"מידה כנגד מידה", קומוי ב"קסטנר", נאט ב"אני לא רפפורט" (על תפקידו זה זכה בפרס ע"ש חנה רובינא), פפכץ ב"שיץ", המהר"ל ב"הגולם", ארגן ב"החולה המדומה", טוביה ב"תפילה". בנוסף שיחק ב"בגדי המלך" ו"הנסיכה האמריקאית" (בתיאטרון העונות), "ביקור הגברת הזקנה", "יוליוס קיסר", "תל אביב הקטנה (מופע), "אדם הוא אדם", "הצמא והרעב", "נשף הגנבים", "הארוך השמן והגוץ", "המלכה והמורדים", "אל תגעו בנוימן", "גן הדובדבנים", "אנריקו", "מארה סאד", "הצלצול האחרון" ו"ריצ'רד השלישי". בשנת 1980 שיחק את המלך במחזמר "אלוף בצלות ואלוף שום" על פי ח.נ. ביאליק. חזקיהו שיחק בלמעלה מ-30 סרטי קולנוע, בהם: "איי לייק מייק" (1960) "חבורה שכזאת" (1962) "אלדורדו" (1963) "רק לא בשבת" (1965) "המניע לרצח" (1966) "פורטונה" (1966) "ארבינקא" (1967) "999... עליזה מזרחי" (1967) "הדיבוק" (1968) "42:6" (1969) "להט במים" (1969) "מרגו שלי" (1969) "תעלת בלאומילך" (1969) "השוטר אזולאי" (1971) "שבע פעמים ביום" (1971) "אני אוהב אותך רוזה" (1972) "שוד הטלפונים הגדול" (1972) "הגלולה" (1972) "אבו אל בנאת" (1973) "הבית ברחוב שלוש" (1973) "איש רחל" (1974) "דודי ורעי" (1975) "חגיגה לעיניים" (1975) "יהיה טוב סלומוניקו" (1975) "הצילו את המציל" (1977) "בלפר" (1978) "על חבל דק" (1980) "סופו של מילטון לוי" (1981) "סוף שבוע מטורף" (1986) "אהבה גנובה" (1986) "האינסטלטור" (1987) "כתר בראש" (1989) "רצח בשבת בבקר" (1991) "סיפור שמתחיל בלוויה של נחש" (1994) חזקיהו הופיע בשנות ה-70 בסדרת הטלוויזיה הלימודית "הילדים משכונת חיים" בתפקיד לוי פקיד הדואר. בשנות ה-80, הופיע בסדרת הטלוויזיה "קרובים קרובים", בתפקיד מר גירשטיין, אבא של דורון, דייר המשנה של חנה (מרון). פרס כינור דוד פרס רובינא ב-1986 על עיצוב תפקידו בהצגה "אני לא רפופורט". פרס רוזנבלום לאמנויות הבמה של עיריית תל אביב ב-1991 על הישגיו בתחום המשחק. פרס הדסה ורפאל קלצ'קין ב-1994 לשחקן המצטיין. החל משנת 2000 מעניק התיאטרון הקאמרי מדי שנה פרס לשחקנים מצטיינים על שמו. בנובמבר 2010 נקבע לוח הנצחה על הבית שבו התגורר חזקיהו ברחוב סירקין 12 בתל אביב. מדיה וקבצים בנושא אבנר חזקיהו בוויקישיתוף אבנר חזקיהו, במיזם "אישים" לתיעוד היצירה הישראלית אבנר חזקיהו, במסד הנתונים הקולנועיים IMDb (באנגלית) אבנר חזקיהו, באתר "אידיבי", מאגר הידע העברי לקולנוע ישראלי ועולמי אבנר חזקיהו, באתר AllMovie (באנגלית) אבנר חזקיהו, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב אבנר חזקיהו, במסד הנתונים הקולנועיים KinoPoisk (ברוסית) אבנר חזקיהו, באתר ספוטיפיי אבנר חזקיהו, באתר MusicBrainz (באנגלית) אבנר חזקיהו, דף שער בספרייה הלאומית אבנר חזקיהו, בארכיון הבימה אבנר חזקיהו, באתר ארכיון הסרטים הישראלי בסינמטק ירושלים קטע מההצגה "הנסיכה האמריקאית" מאת ניסים אלוני, 1967, באתר ארכיון הסרטים הישראלי בסינמטק ירושלים פרסומת להצגה ארלקינו של תיאטרון העונות, 1963, באתר ארכיון הסרטים הישראלי בסינמטק ירושלים תיאטרון העונות מציג: אל תיגעו בנוימן, 1964, באתר ארכיון הסרטים הישראלי בסינמטק ירושלים